डीआईहरूका अनुभवमा पहिलेका विद्यार्थी एकपटक भन्दैमा मान्थे। तर, अहिले सानोतिनो कुरामा समेत प्रतिशोधको भावना विकसित हुँदै गएको छ। फलस्वरूप कलेजभित्रै वा बाहिर डीआईमाथि हमला गर्नेदेखि विद्यार्थीहरू सामूहिक रूपमै प्रतिरोधमा उत्रने घटनासमेत हुन थालेका छन्। "त्यसैले अब डरधम्कीले मात्रै काम गर्दैन," एक दशकभन्दा बढी डीआई अनुभव सँगालेका युनाइटेड एकेडेमी, ललितपुरका अमर कायस्थ सुनाउँछन्, "दुवै पक्ष बलकै भरमा अगाडि बढ्दा झन् भयावह अवस्था आउँछ।"
